La Universitat Estacional de Llíria celebra el pròxim 29 d'octubre la seua quarta edició
Sin fecha

La Universitat de València, a través del seu Vicerectorat de  Projecció Territorial i Societat, arriba de nou a la capital del Camp de Túria amb la quar ta edició de la Universitat Estacional de Llíria, un espai de debat i difusió de coneixement per a docents, professionals, estudiants, i ciutadania de la localitat i el seu entorn.

Segons explica l'edil d'ensenyaments Artístics, Paco García, “l'eix temàtic central d'enguany serà ‘Música i educació cívica’, una ocasió per a reflexionar sobre el paper de la  música com a potent instrument de transformació social i construcció de  mirades crítiques”.

L'entrada a l'esdeveniment serà lliure, encara que és recomanable realitzar  la inscripció telemàtica per a obtindre un certificat d'assistència.

La jornada se celebrarà el pròxim 29 d'octubre en el Conservatori de Llíria.  Arrancarà a les 17.00 hores amb l'acte d'inauguració de l'esdeveniment, a càrrec de  Joanma Miguel (alcalde de Llíria), Jorge Hermosilla (vicerector de Projecció Territorial i Societat de la UV), Empar Folgado (diputada d'Educació i Inclusió Social en la Diputació de València), Ana María Botella (degana de la Facultat de Magisteri de la UV i coordinadora de la IV Edició de la Universitat Estacional) i José Mayans (director de l'Oficina de Caixa Popular a Llíria).

Igualment, Paco García ha apuntat que “la jornada estarà composta per un  total de quatre conferències, a càrrec de professionals de la música, la història i la sociologia". Obrirà la programació, a les 17.30 hores, la ponència ‘La educación musical superior y la sociedad. Nuevos retos para el siglo XXI’, impartida per Vicent Llimerà  (catedràtic d'oboé en el Conservatori Superior de Música de València).

A les 18.00 hores, Antonio Calzado (professor ajudant en el Departament de Didàctica de les Ciències Experimentals i Socials), parlarà sobre el valor pedagògic de la música tradicional amb ‘Las bandas de música valencianas: un potente elemento de educación cívica’.

A continuació, des de les 18.30 hores, Aureli Martí (professora ajudant doctor del Departament d'Història Moderna i Contemporània) analitzarà l'impacte social de  la música  de sarsuela amb ‘Zarzuela: ¿música, nación y… revolución? Prácticas musicales y movimiento socialista’.

L'encarregat de tancar el cicle de conferències serà Mikel Aizpurúa (president de l'ONG ‘Músicos Solidarios Sin Fronteras’ en la Comunitat Valenciana), amb  ‘Los Derechos Humanos, tu mejor instrumento’.